**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1997 M. GRUODŽIO 12 D. NUTARIMO NR. 1407 „DĖL LIETUVOS RESPUBLIKOS SPECIALIŲJŲ ATAŠĖ NUOSTATŲ PATVIRTINIMO“ DALINIO PAKEITIMO**

1999 m. kovo 25 d. Nr. 338

Vilnius

Lietuvos Respublikos Vyriausybė nutaria:

Iš dalies pakeisti Lietuvos Respublikos Vyriausybės 1997 m. gruodžio 12 d. nutarimu Nr. 1407 „Dėl Lietuvos Respublikos specialiųjų atašė nuostatų patvirtinimo“ (Žin., 1997, Nr. [116-2961](https://www.e-tar.lt/portal/lt/legalAct/TAR.61DF78DC7BB6)) patvirtintus Lietuvos Respublikos specialiųjų atašė nuostatus ir išdėstyti 10 punktą taip:

„10. Visos išlaidos, susijusios su specialiojo atašė, jo pavaduotojo ir padėjėjo išlaikymu užsienyje, mokamos iš juos delegavusios ministerijos šiam tikslui patvirtintos išlaidų sąmatos. Šių nuostatų 8 ir 9 punktuose nurodytas išmokas specialiajam atašė, jo pavaduotojui ir padėjėjui išmoka juos delegavusi ministerija. Minėtųjų pareigūnų ūkinio aptarnavimo išlaidas (darbo vietų išlaikymo, ryšių, transporto ir kitas) juos delegavusi ministerija apmoka Lietuvos Respublikos diplomatinei atstovybei, kurioje įsikūrusi specialiojo atašė tarnyba, pagal atstovybės pateiktas sąskaitas“.

MINISTRAS PIRMININKAS GEDIMINAS VAGNORIUS

UŽSIENIO REIKALŲ MINISTRAS ALGIRDAS SAUDARGAS